
           הנדון: פרויקט השאלת ספרי לימוד בבית הספר שכבה ב  – שנה"ל תשפ"ז
הורים יקרים שלום רב,
פרויקט השאלת הספרים יוצא לדרך.  כידוע לכם, רכישת ספרי לימוד מהווה הוצאה גדולה ומשמעותית עבור כל משפחה. משמעות הפרויקט היא כי במקום הרכישה המסורתית האישית של ספרי הלימוד – יתבצע הליך של השאלת הספרים במסגרת הבית-ספרית והחזרתם בסוף השנה. הפרויקט נועד להקל באופן משמעותי על ההורים ברכישת ספרי הלימוד ולאפשר לכל תלמיד להצטייד בסל מלא ועדכני של ספרי וחוברות לימוד במצב ראוי ובעלות מינימלית. חשוב להדגיש כי ספרי הלימוד שבידיכם הם התשתית של פרויקט ההשאלה, ולכן, הצלחתו מותנית בשמירה קפדנית על הספרים שברשות ילדכם. 
לפרויקט יתרונות משמעותיים נוספים:
· יציבות בתוכנית הלימודים
· הקטנת הפגיעה בסביבה
· שוויון בין תלמידים
· פיתוח תחושת אחריות לרכוש ולסביבה

תנאים להצטרפות לתכנית: 
· החזרת ספרי הלימוד משנת הלימודים הנוכחית במצב תקין לבית הספר.
· תשלום אגרת השאלה בסך 280 ₪.
דגשים חשובים: 
·  סל הספרים כולל ספרי לימוד (שאסורה הכתיבה בהם) וחוברות עבודה (שבהן מותר לכתוב בהתאם לחוזר מנכ"ל), אולם הוא אינו כולל מילון, אטלס , ספר תנ"ך וציוד נלווה נוסף. 
· במידה וספר נמצא פסול או אבד – על ההורים לרכוש ספר אחר במקומו. 

אגרת השאלת הספרים                      
הגבייה תחל בתאריך 15.06.2026 ותסתיים בתאריך 30.06.2026 לא ניתן לשלם לפרויקט לאחר תאריך זה ולא ניתן להצטרף לפרויקט לאחר מועד זה. הנכם מתבקשים לשלם את האגרה ע"ס 280 ₪  parentpay                          (יש לציין את הכיתה לשנה"ל תשפ"ז).  הורים שאין ברשותם כרטיס אשראי יוכלו לשלם במזכירות בית הספר במזומן או בשיק. 
כל תלמיד/ה המשתתף בפרויקט יארגן את הספרים שיש להחזיר. בשכבה ב אין להחזיר ספרים וחוברות. יש לשמור על חומש בראשית לשנת הלימודים הבאה.
           
תאריך לחלוקת ספרים לשנה"ל תשפ"ז יתפרסם בהמשך. כל תלמיד יקבל את ערכת הספרים לשנת תשפ"ז בתוך תיק אלבד שבית הספר רכש לטובת הפרויקט.  
בברכה,
שרון פייכטנהולץ,
רפרנטית השאלת ספרים

